ওয়াইল্ড বোরস-দের জন্য সাংবাদিক সম্মেলনের জায়গাটি সাজানো হয়েছিল খুব সুন্দর করে। পেছনে বিরাট ব্যানারে থাই ভাষায় লেখা 'বুনো শুকরদের প্রত্যাবর্তন'। সামনের অংশের সজ্জা ছিল ফুটবল মাঠের আদলে। ছিল একটি গোল পোস্টও। ১৩ জন আসেন একটি ফুটবল নিয়েই। হাসপাতাল থেকে ভ্যানে করে তাদের নিয়ে আসা হয়। সাংবাদিক সম্মেলনের পর তারা একটু বল নিয়ে খেলা ধূলোও করেন। গোলপোস্টের সামনে ওই ১৩ জন আর ৫ জন প্রধান উদ্ধারকারী ডুবুরি দাঁড়িয়ে ছবিও তোলেন।